آمریکانین بیرلشمیش میللت‌لر (بمت) دایمی نماینده‌سی نیکی هیلی، بمت امنیت شوراسی‌نین یئنی ایقتیصادی تحریم قرارلاری‌نین آردین‌دان قوزئی کوره‌نین آمریکایا قارشی تهدیدلرینه باغلی،
"اونلار اعتراض ائده‌جک، اونلار تهدید ائده‌جک، اما قورخموروق قاچمایاجاق‌". دئدی.
هیلی، فاکس نیوز ایله ائتدیگی بیر موصاحیبه‌ده، بمت امنیت شوراسی‌نین قطعنامه‌لرینه باخمایا‌راق بالیستیک راکت‌لری سیناق‌دان کئچیرن قوزئی کوره‌یه قارشی یئنی تحریم‌لر باره‌سینده قیمتلندیرمه ائتدی.
یئنی تحریم‌لری قوزئی کوره‌یه "آتیلمیش بیر یومروق" اولا‌راق خاراکتریزه ائدن هیلی، بو اؤلکه‌نین سالدیرقان توتومونون و وئردیگی اعتراض‌لارین تحریم‌لردن ناراحات‌لیق دویدوغونو اورتایا قویدوغونو ایفاده ائتدی.
داها اوّل قوزئی کوره‌یه نوکلئر فعالیت‌لرینه سون وئرمه‌سی قونسوندا کیفایت قدر باسقی ائتممکله تنقید چین و روسیانین بو دفعه بمت امنیت شوراسی‌نین تحریم قرارینا دستک وئردیگینی ایضاح ائدن هیلی بئله دانیشدی:
"قوزئی کوره ایندی بین الخالق جمعیتین تک سس اولدوغونو گؤرور. چین گئری آددیم آتمادی، روسیا گئری چکیلمه‌دی. امنیت شوراسیندا هر کس 'یئتر آرتیق، بو پروا‌سیزلیغی و مسئولیت‌سیزلیگی داها چوخ ایزلمیه‌جگیز دئدی. قوزئی کوره، تیجارتی‌نین یوزده 90ینی چین ایله رئاللاشدیریر بونا گؤره چین، تحریم‌لرین دستکلنمه‌سی اوچون چوخ اهمیت‌لی ایدی و چین‌ین تأثیرینی آرتیرا‌راق تحریم‌لر تطبیق ائدجگینی سؤیله‌دی. "
هیلی، قوزئی کوره‌نین آمریکایا "جیدی بیر درس وئرمه‌یه حاضیریق" خبردارلیغینا باغلی ایسه "اعتراض گؤستره‌جک‌لر، تهدید ائده‌جک‌لر اما قورخوب قاچا‌جاق دئیی‌لیک." دئدی.
قوزئی کوره‌نین هر دو‌لاری "خالقینی بسلمک یئرینه نوکلئر سیلاح اوره تیمی اوچون ایستیفاده ائتدیگینی" ساوونان هیلی، تحریم‌لرین قوزئی کوره‌نین موشک سیناق توتومونو آزالداجاغینی ایفاده ائتدی.
هیلی ونزوئلادا سیاسی غیری-ثابت‌لیگه باغلی دا، " ونزوئلادا دموکراسینی دیکتاتورلوق حالینا دؤنوشدوغونو تعقیب ائدیریک" دئدی.
